(N á v r h)

  **VYHLÁŠKA**

 **Ministerstva zdravotníctva Slovenskej republiky**

 z ................ 2024,

 **ktorou sa ustanovujú podrobnosti o postupe, metódach, okruhu spravodajských jednotiek a lehotách hlásení pri zisťovaní udalostí charakterizujúcich zdravotný stav populácie a ich charakteristiky**

 Ministerstvo zdravotníctva Slovenskej republiky podľa § 14 ods. 1 písm. c) zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov (ďalej len „zákon“) ustanovuje:

 **§ 1**

 (1) Podrobnosti o postupe, metódach, okruhu spravodajských jednotiek a lehotách hlásení pri zisťovaní udalostí charakterizujúcich zdravotný stav populácie podľa [§ 10 ods. 1 písm. b) až e)](https://www.slov-lex.sk/pravne-predpisy/SK/ZZ/2013/153/#paragraf-10.odsek-1.pismeno-b) a [g) až n) zákona](https://www.slov-lex.sk/pravne-predpisy/SK/ZZ/2013/153/#paragraf-10.odsek-1.pismeno-g) a ich charakteristiky sú uvedené v prílohe.

**§ 2**

 Zrušuje sa vyhláška Ministerstva zdravotníctva Slovenskej republiky č. 763/2004 Z. z., ktorou sa ustanovujú záväzné štandardy pre zdravotnícku štatistiku.

 **§ 3**

Táto vyhláška nadobúda účinnosť 1. januára 2025.

**Zuzana Dolinková v. r.**

 Príloha

 k vyhláške č....../2024 Z. z.

**ZISŤOVANIA UDALOSTÍ CHARAKTERIZUJÚCICH ZDRAVOTNÝ STAV POPULÁCIE**

 1. **Hlásenie o prijatí do ústavnej starostlivosti**

Značka zisťovania: **Z (MZ SR) 1-12**

 **a) Vecná charakteristika a postupy štatistického zisťovania:**

 Charakteristika navrhnutých ukazovateľov: ukazovatele týkajúce sa počtu pacientov, dĺžky ošetrovania, druhu vykonanej liečby, počtu zomretých. Údaje sa sledujú vo vzťahu k diagnózam, veku a k pohlaviu.

 Štatistické zisťovanie sa vykonáva v elektronickej podobe.

**b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ zdravotnej starostlivosti, ktorý prevádzkuje zdravotnícke zariadenie: všeobecná nemocnica, špecializovaná nemocnica, liečebňa, hospic, dom ošetrovateľskej starostlivosti, zariadenie biomedicínskeho výskumu.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na doručenie štatistických údajov spravodajskou jednotkou: do 20. kalendárneho dňa po sledovanom období.

 ***2.* Správa o rodičke**

Značka zisťovania: **Z (MZ SR) 4-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele, ktoré sú previazané s ukazovateľmi sledovanými v Správe o novorodencovi a týkajú sa všeobecných údajov o rodičke, o priebehu tehotenstva a pôrodu, základných údajov o novorodencovi a údajov, týkajúcich sa odporučenej zdravotnej starostlivosti súvisiacej s pôrodom.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ ústavnej zdravotnej starostlivosti s oddelením gynekológia a pôrodníctvo.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie údajov spravodajskou jednotkou: do 10. kalendárneho dňa nasledujúceho mesiaca po narodení dieťaťa.

 ***3.* Správa o novorodencovi**

 Značka zisťovania: **Z (MZ SR) 5-12**

**a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele, ktoré sú previazané s ukazovateľmi sledovanými v Správe o rodičke a týkajú sa všeobecných údajov o rodičoch novorodenca, o pôrodnej a popôrodnej zdravotnej starostlivosti a stave novorodenca, informácií o prepustení alebo o úmrtí novorodenca.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

**c) Okruh spravodajských jednotiek:**

 Poskytovateľ ústavnej zdravotnej starostlivosti s oddelením neonatológia, pediatria, pediatrická anestéziológia, jednotka intenzívnej starostlivosti pediatrická, jednotka resuscitačnej starostlivosti o novorodencov, jednotka intenzívnej starostlivosti o novorodencov, alebo jednotka vysokošpecializovanej starostlivosti o novorodencov.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie údajov spravodajskou jednotkou: do 10. kalendárneho dňa nasledujúceho mesiaca po narodení dieťaťa.

***4.* Hlásenie o spontánnom potrate a umelom prerušení tehotenstva**

Značka zisťovania: **Z (MZ SR) 7-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu spontánnych potratov, umelých prerušení tehotenstva a ostatných potratov podľa veku ženy, počtu živo narodených detí pred potratom, veku a hmotnosti plodu, počtu doterajších umelých prerušení tehotenstva.

 Spravodajské jednotky zašlú prvú kópiu trojlistovej súpravy Hlásenie o spontánnom potrate a umelom prerušení tehotenstva Národnému centru zdravotníckych informácií.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ ústavnej zdravotnej starostlivosti s oddelením gynekológia a pôrodníctvo alebo poskytovateľ jednodňovej zdravotnej starostlivosti s odborným zameraním gynekológia a pôrodníctvo.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

 ***5.* Hlásenie pohlavne prenosnej choroby**

 Značka zisťovania: **Z (MZ SR) 8-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu a charakteru chorôb prenášaných sexuálnym stykom. Údaje sa sledujú vo vzťahu k diagnózam, veku, pohlaviu a k územiu.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Regionálny úrad verejného zdravotníctva so sídlom v Banskej Bystrici.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 20. kalendárneho dňa po sledovanom období.

 ***6.* Hlásenie choroby z povolania alebo ohrozenia chorobou z povolania**

 Značka zisťovania: **Z (MZ SR) 12-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa novopriznaných chorôb z povolania alebo ohrozeniach chorobou z povolania v členení podľa pohlavia, veku, zamestnania, ekonomickej aktivity zamestnávateľa, závažnosti choroby pri akútnej a chronickej forme, expozície – príčinného faktora, expozície – produktu podľa použitia, dĺžky expozície škodlivým faktorom a schopnosti doterajšieho výkonu práce.

 Spravodajské jednotky zašlú III. oddiel Hlásenia choroby z povolania alebo ohrozenia chorobou z povolania Národnému centru zdravotníckych informácií.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ zdravotnej starostlivosti s oddelením alebo ambulanciou s odborným zameraním pracovné lekárstvo, klinické pracovné lekárstvo a klinická toxikológia, dermatovenerológia.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

 ***7.* Hlásenie o pacientovi v ústavnej psychiatrickej starostlivosti**

 Značka zisťovania: **ZS (MZ SR) 1-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu pacientov prijatých do ústavnej psychiatrickej starostlivosti, príčiny prijatia, dĺžky ošetrovania, druhu vykonanej liečby. Údaje sa sledujú vo vzťahu k diagnózam, veku, pohlaviu a k územiu.

 Štatistické zisťovanie sa vykonáva v elektronickej podobe.

**b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ ústavnej zdravotnej starostlivosti s oddelením psychiatria, medicína drogových závislostí, gerontopsychiatria, detská psychiatria alebo neuropsychiatria.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

***8.* Hlásenie príčin a okolností úmyselného sebapoškodenia**

 Značka zisťovania: **ZS (MZ SR) 2-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu a intenzity úmyselných sebapoškodení, príčiny, druh, spôsob poškodenia a poskytnutej zdravotnej starostlivosti. Údaje sa sledujú vo vzťahu k veku, pohlaviu a územiu.

 Štatistické zisťovanie sa vykonáva v elektronickej podobe.

**b) Použitá metóda získavania údajov:**

 Vyčerpávajúce štatistické zisťovanie.

**c) Okruh spravodajských jednotiek:**

 Poskytovateľ zdravotnej starostlivosti s oddelením alebo ambulanciou s odborným zameraním psychiatria, medicína drogových závislostí, gerontopsychiatria alebo detská psychiatria, Úrad pre dohľad nad zdravotnou starostlivosťou.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

 ***9.* Hlásenie o ukončenej kúpeľnej liečbe**

Značka zisťovania: **ZS (MZ SR) 3-12**

 **a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu pacientov s ukončenou kúpeľnou liečbou v prírodných liečebných kúpeľoch a kúpeľných liečebniach, dĺžky liečby a druhu vykonanej liečby. Údaje sa sledujú vo vzťahu k diagnózam, veku, pohlaviu a k územiu.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ zdravotnej starostlivosti, ktorý prevádzkuje zdravotnícke zariadenie: prírodné liečebné kúpele, kúpeľná liečebňa.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

 ***10.* Hlásenie o užívateľovi drog liečenom zo závislosti**

 Značka zisťovania: **ZS (MZ SR) 4-12**

**a) Vecná charakteristika a postupy štatistického zisťovania:**

 Obsahom zbieraných a spracovávaných údajov sú ukazovatele týkajúce sa počtu pacientov liečených pre poruchy psychiky a rizikového správania zapríčinené užívaním psychoaktívnych látok, príčin vedúcich k užívaniu psychoaktívnych látok, sociálno-ekonomického stavu, ako aj spôsob a druh poskytnutej zdravotnej starostlivosti. Údaje sa sledujú vo vzťahu k veku, pohlaviu, územiu a k prvej liečbe pacienta.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

**c) Okruh spravodajských jednotiek:**

 Poskytovateľ zdravotnej starostlivosti s oddelením, ambulanciou alebo stacionárom s odborným zameraním psychiatria, medicína drogových závislostí, gerontopsychiatria alebo detská psychiatria.

 **d) Podrobnosti o lehote hlásenia:**

 Periodicita zisťovania: za kalendárny mesiac.

 Lehota na odovzdanie štatistických údajov spravodajskou jednotkou: do 10. kalendárneho dňa po sledovanom období.

 ***11.*** **Hlásenie o pacientovi s diagnostikovanou chorobou patologického hráčstva**

 Značka zisťovania: **ZS (MZ SR) 6-99**

 **a) Vecná charakteristika a postupy štatistického zisťovania:**

 Obsahom spracovávaných údajov sú ukazovatele týkajúce sa pacientov, ktorí dovŕšili 18 rokov veku a bola im diagnostikovaná choroba patologického hráčstva. Údaje sa sledujú vo vzťahu k diagnózam, veku a pohlaviu.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ zdravotnej starostlivosti s oddelením, ambulanciou alebo stacionárom s odborným zameraním psychiatria, medicína drogových závislostí a gerontopsychiatria.

 **d) Podrobnosti o lehote hlásenia:**

 Periodicita zisťovania: priebežne.

 Lehota na odovzdanie štatistických údajov spravodajskou jednotkou: do troch pracovných dní odo dňa diagnostikovania choroby.

 ***12.* Hlásenie o tom, že pacient s diagnostikovanou chorobou patologického hráčstva sa považuje za vyliečeného**

 Značka zisťovania: **ZS (MZ SR) 7-99**

 **a) Vecná charakteristika a postupy štatistického zisťovania:**

 Obsahom spracovávaných údajov sú ukazovatele týkajúce sa pacientov, ktorí dovŕšili 18 rokov veku a bola u nich ukončená liečba. Údaje sa sledujú vo vzťahu k diagnózam, veku a pohlaviu.

 Štatistické zisťovanie sa vykonáva v elektronickej podobe.

 **b) Použitá metóda získavania údajov:**

 Vyčerpávajúce štatistické zisťovanie.

 **c) Okruh spravodajských jednotiek:**

 Poskytovateľ zdravotnej starostlivosti s oddelením, ambulanciou alebo stacionárom s odborným zameraním psychiatria, medicína drogových závislostí a gerontopsychiatria.

 **d) Podrobnosti o lehote hlásenia:**

 Periodicita zisťovania: priebežne.

 Lehota na odovzdanie štatistických údajov spravodajskou jednotkou: do troch pracovných dní odo dňa ukončenia liečby.